3)

Muutetaan III luvun H jakso seuraavasti: a) Muutetaan 1 kohta seuraavasti: i) Korvataan a ja b alakohta seuraavasti: ”a) Parametrit: Lisäyksessä XV pakollisiksi määriteltyjen kantojen puretuista saaliista on otettava biologiset näytteet saaliiden pituus- ja tarvittaessa ikäjakauman arvioimiseksi. b) Jaottelu- ja tarkkuustasot: i) kantoihin, joihin sovelletaan elvytyssuunnitelmaa, jäsenvaltioiden on sovellettava näytteenottostrategiaa, jonka purettujen saaliiden pituus- ja tarvittaessa ikäjakaumaa koskeva tarkkuustaso on 2; ii) muihin kantoihin jäsenvaltioiden on sovellettava näytteenottostrategiaa, jonka purettujen saaliiden pituus- ja tarvittaessa ikäjakaumaa koskeva tarkkuustaso on 1. Jos tätä ei kuitenkaan pystytä saavuttamaan, jäsenvaltiot voivat soveltaa vaihtoehtoisia menetelmiä, joiden jaottelutasot määritellään lisäyksessä XV.”. ii) Korvataan d alakohdan ensimmäisen luetelmakohdan 3 alakohta seuraavasti: ”3) Välimeren kantojen osalta Välimeren jäsenvaltioiden painona ilmaistuihin purettuihin saaliisiin, jotka vastaavat vähempää kuin 10:tä prosenttia kyseisen lajin Välimeren alueelta pyydetystä EU:n kokonaissaaliista tai vähempää kuin 200:aa tonnia, sovelletaan poikkeusta. Tätä poikkeusta ei sovelleta tonnikalaan.”. iii) Korvataan d alakohdan toisen luetelmakohdan 3 alakohta seuraavasti: ”3) Välimeren kantojen osalta Välimeren jäsenvaltioiden painona ilmaistuihin purettuihin saaliisiin, jotka vastaavat vähempää kuin 10:tä prosenttia kyseisen lajin Välimeren alueelta pyydetystä EU:n kokonaissaaliista tai vähempää kuin 200:aa tonnia, sovelletaan poikkeusta. Tätä poikkeusta ei sovelleta tonnikalaan.”. iv) Korvataan e alakohta seuraavasti: ”e) Poisheitetyt saaliit: Poisheitetyistä saaliista on tehtävä vuosittain arvio pituusjakaumasta pyyntimenetelmittäin, kun: — poisheitettyjä saaliita koskevia tietoja käytetään kantojenarviointityöryhmissä, — poisheitetyt saaliit ovat yli 10 prosenttia painona ilmaistuista kokonaissaaliista tai yli 20 prosenttia lukumääränä ilmaistuista saaliista niiden kantojen osalta, joista on kerättävä vuosittain poisheitettyjä saaliita koskevat tiedot lisäyksen XII mukaisesti. Kaupallisten saaliiden näytteenottointensiteetti on määritelty lisäyksessä XV. Silloin kun poisheitettyjä saaliita esiintyy sellaisissa pituusluokissa, joita ei ole puretuissa saaliissa, ikä on luettava lisäyksessä XV esitettyjen sääntöjen mukaisesti. Jos jäsenvaltiot eivät pysty saavuttamaan tätä tarkkuustasoa tai saavuttavat sen vain kohtuuttomin kustannuksin, ne voivat saada komissiolta luvan poikkeukseen edellyttäen, että pyynnön mukana on täydelliset asiakirjat.”. b) Korvataan 2 kohta seuraavasti: ”2) Laaja ohjelma a) Täydentävät parametrit: Lisäyksessä XV valinnaisiksi määriteltyjen kantojen puretuista saaliista on otettava biologiset näytteet saaliiden pituus- ja tarvittaessa ikäjakauman arvioimiseksi. b) Jaottelu- ja tarkkuustasot: Jäsenvaltioiden on sovellettava näytteenottostrategiaa, jonka saaliiden pituus- ja tarvittaessa ikäjakaumaa koskeva tarkkuustaso on 1. Jos tätä ei kuitenkaan pystytä saavuttamaan, jäsenvaltiot voivat soveltaa vaihtoehtoisia menetelmiä, joiden jaottelutasot määritellään lisäyksessä XV. c) Poisheitetyt saaliit: Näytteenotto-ohjelma poisheitettyjen saaliiden vuosittaisen pituusjakauman arvioimiseksi lisäyksessä XV määriteltyjen valinnaisten kantojen osalta.”.